Na temelju odredbi Zakona o lovstvu ("Narodne novine" broj 140/05, 75/09, 153/09, 14/14, 21/16, 41/16, 67/16. i 62/17), članka 57. i 58. Pravilnika o sadržaju, načinu izrade i postupku donošenja, odnosno odobravanja lovnogospodarske osnove, programa uzgoja divljači i programa zaštite divljači ("Narodne novine" broj 40/06, 92/08, 39/11. i 41/13) i članka 18. Statuta Grada Križevaca ("Službeni vjesnik Grada Križevaca" broj 4/09, 1/13. i 1/16), Gradsko vijeće Grad Križevaca na 4. sjednici održanoj 30. listopada 2017. donijelo je

**O D L U K U**

**o proglašenju površine izvan lovišta na području Grada Križevaca**

Članak 1.

 Ovom Odlukom određuje se Površina izvan lovišta na području Grada Križevaca (u daljnjem tekstu: Površina).

Članak 2.

 Granica Površine određuje se na udaljenosti od 300 m od granica građevinskih područja naselja koja obuhvaća Grad Križevci, osim u dijelovima gdje su manje udaljenosti građevinskih područja naselja sa granicama susjednih jedinica lokalne samouprave.

 Grad Križevci obuhvaća područje sljedećih naselja: Križevci, Apatovec, Beketinec, Bojnikovec, Bukovje Križevačko, Čabraji, Carevdar, Cubinec, Dijankovec, Doljanec, Donja Brckovčina, Donja Glogovnica, Donji Dubovec, Đurđic, Erdovec, Gornja Brckovčina, Gornja Glogovnica, Gornji Dubovec, Gračina, Ivanec Križevački, Jarčani, Karane, Kloštar Vojakovački, Kostadinovac, Kučari, Kunđevec, Lemeš Križevački, Lemeš, Majurec, Male Sesvete, Mali Potočec, Mali Raven, Mali Carevdar, Marinovec, Mičijevac, Novaki Ravenski, Novi Đurđic, Novi Bošnjani, Osijek Vojakovački, Pavlovec Ravenski, Pesek, Pobrđani Vojakovački, Podgajec, Poljana Križevačka, Povelić, Prikraj Križevački, Ruševac, Srednji Dubovec, Stara Ves Ravenska, Stari Bošnjani, Sveta Helena, Sveti Martin, Špiranec, Većeslavec, Velike Sesvete, Veliki Potočec, Veliki Raven, Vojakovac, Vujići Vojakovački i Žibrinovec.

Članak 3.

 Ova Odluka stupa na snagu osmog dana od dana objave u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 323-01717-10/1

URBROJ: 2137/02-02/03-17-2

Križevci, 30. listopada 2017.

 PREDSJEDNIK

 Marko Katanović